An umarci rundunar 'yan sanda ta biya iyalan mambobin kungiyar Shi'a 3
An umarci rundunar 'yan sanda ta biya mambobin kungiyar Shi'a diyyar N15m
14 days ago 2196 views by Naziru Dalha Taura
Wata babbar kotun gwamnatin tarayya da ke Abuja ta umarci rundunar 'yan sandan Najeriya ta biya diyyar miliyan N15 ga wasu mambobin kungiyar IMN (Islamic Movement of Nigeria), wacce aka fi sani da Shi'a, saboda kisan wasu 'yan uwansu guda uku.
Da ya ke yanke hukunci a ranar Litinin, alkalin kotun, Jastis Taiwo Taiwo, ya umarci babban asibitin kasa da ke birnin tarayya, Abuja, ya gaggauta sakin gawar mambobin da ke ajiye a asibitin bayan an kashesu.
Yayin karanta hukuncin, Taiwo ya ce rundunar 'yan sanda za ta biya diyyar miliyan N5 a kan kowanne ran mutum guda daga cikin mambobin uku da su ka mutu.
Sai dai, alkalin kotun ya ki amincewa da bukatar masu kara na umartar rundunar 'yan sanda ta wallafa sakon bayar da hakuri ga kungiyar IMN a manyan jaridun kasar nan guda biyu.
Kamfanin dillancin labarai na kasa (NAN) ya rawaito cewa wadanda mambobin kungiyar IMN ta ambata a cikin takardar shigar da kara a gaban kotun sun hada da babban sifeton rundunar 'yan sanda (IGP) da darektocin babban asibitin kasa da ke Abuja.
Kungiyar IMN ta yi zargin cewa jami'an rundunar 'yan sanda sun kashe mambobinta guda uku da suka hada da Suleiman Shehu, Mahdi Musa, Bilyaminu Abubakar Faska da Askari Hassan yayin gudanar da zanga - zangar lumana a ranar 22 ga watan Yuli, 2019.
Dandazon mambobin kungiyar IMN sun yi tururuwar fitowa tare da mamaye babbar sakatariyar gwamnatin tarayya da ke Abuja yayin gudanar da wata zanga - zagar lumana a ranar 22 ga watan Yuli na shekarar 2019 domin neman a saki shugabansu, Ibrahim El-Zakzaky, tare da matarsa.
DUBA WANNAN: 2023: Kar ku zabi duk dan takarar da aka tsayar a APC ko PDP - Matasan arewa sun bayyana shirinsu na gaba
A cewar kungiyar IMN, an ajiye gawar mambobinta uku; Suleiman Shehu, Mahdi Musa da Bilyaminu Abubakar Faska, a babban asibitin kasa da ke Abuja yayin da su ka yi zargin cewa an ajiye gawar Askari Hassan a reshen asibitin da ke unguwar Asokoro.
Wadanda su ka shigar da kara; Ibrahim Abdullahi, Ahmad Musa, Yusuf Faska da Said Haruna, sun yi ikirarin cewa mambobin IMN da aka kashe 'yan uwa ne garesu.
Har aka kammala sauraron karar, rundunar 'yan sanda ba ta aika wakilci ko tura lauyan da zai kareta a kan zarge - zargen da mambobin na IMN ke yi mata ba.
Hausa NewsMaza Da MataAbuja Latest NewsShugaban Yan Shi'a ZakzakyAbun Bakin Ciki
2 hours ago 13797 views
9 hours ago 858743 views
53 minutes ago 3835 views
7 hours ago 20315 views
22 hours ago 31016 views
7 hours ago 17492 views
55 minutes ago 1679 views
an hour ago 2690 views
Mutuwar Hama Bachama: Gwamnatin Adamawa ta bada hutun kwanaki uku